paragraph_text: Britten-Norman Defender je višenamjenski transportni zrakoplov kojeg je proizvodila britanska tvrtka Britten-Norman. Zrakoplov je vojna inačica civilnog modela Britten-Norman Islander te je dizajniran za različite zadatke kao što je višenamjenski transport, evakuacija ljudstva, laki borbeni zadaci, kontrola zračnog prostora i izviđanje. Zrakoplov se koristi za potrebe vojske, policije, obalne straže i drugih agencija.